Angelika Slamová

Mgr. Angelika Slamová (* 19. jún 1994, Dunajská Streda) je bývalá slovenská profesionálna basketbalistka. Naposledy bola v januári 2024 hráčkou tímu Slávia Banská Bystrica v slovenskej extralige. Je tiež bývalou členkou slovenskej reprezentácie.FIBA profile Slamová počas reprezentačného pôsobenia hrala v slovenskej, poľskej a rumunskej extralige, ako aj v nadnárodných súťažiach vrátane Euroligy. Medzi jej najväčšie úspechy v kariére patrí pôsobenie v Arke Gdynia, s ktorou dvakrát vyhrala poľskú extraligu aj pohár, je tiež rumunskou majsterkou s Sepsi SIC a vicemajsterkou Slovenska a víťazkou Slovenského poháru s Piešťanskými Čajkami. Je dvojnásobnou treťou najlepšou basketbalistkou Slovenska v rokoch 2020 a 2021.

 Kariéra 
 Začiatky, Šamorín a Piešťany (do 2018) 
Basketbal začala Slamová hrať ako osemročná. Profesionálnu kariéru začala v klube ŠBK Šamorín. Tu začala hrávať už od 16 rokov aj v slovenskej extralige. Odohrala tu 6 extraligových sezón ako stabilná opora tímu. V sezóne 2014/15 bola 5. najlepšia hráčka ligy v počte skórovaných bodov (357 b). V sezóne 2015/16 bola najlepšou hráčkou ŠBK Šamorín a 2. najlepšou hráčkou ligy podľa bodovania (495 b). Medzi rokmi 20162018 strávila dve sezóny v v tíme Piešťanské Čajky, kde sa tiež vypracovala na hráčku základnej zostavy a získala s tímom dva tituly vicemajstra Slovenska (7. najlepšia hráčka ligy v sezóne 2016/17 – 311 b; 12. najlepšia hráčka ligy v sezóne 2017/18 – 240 b). 

 Pôsobenie v Rumunsku a Poľsku (20182021) 
V roku 2018 prestúpila do rumunskej ligy, do tímu ASC Sepsi v meste Sfantu Gheorghe. S tímom zvíťazila v sezóne 2018/19 postupne v Rumunskom pohári aj v lige a hrala aj v Eurocupe. Na sezónu 2019/20 prestúpila do poľskej ligy, do tímu Arka Gdyňa. S Gdyňou sa spolu s vtedajšou spoluhráčkou Barborou Bálintovou stala dvojnásobnou majsterkou Poľska v sezónach 2019/20 aj 2020/21, pričom Arka v domácej lige za ten čas neprehrala jediný zápas. Za Gdyniu nastupovala tiež v Eurolige.

 Zranenie a rehabilitácia (20212023) 
Na jar 2021 v druhom finálovom zápase BLK si Slamová roztrhla väz v kolene, v apríli 2021 absolvovala operáciu a pol roka absentovala. V decembri 2021 sa v Arke Gdynia vrátila do tréningového procesu s družstvom, no pri tréningu si opätovne poškodila koleno vinou zle prevedenej operácie z apríla. V januári 2022 musela preto absolvovať ďalšiu operáciu, v Poznani, a do konca sezóny 2021/2022 nemohla hrať. 

 Návrat a ukončenie kariéry (20232024) 
Súťažne sa vrátila na palubovky po dlhej rehabilitácii až na jeseň 2023. V novembri 2023 nastúpila v niekoľkých zápasoch za druholigový poľský tím GTK Gdynia. Nebola však spokojná s úrovňou súťaže a chcela prestúpiť do kvalitnejšej ligy. V januári 2024 sa na mesiac upísala na rozohratie slovenskému extraligovému klubu Slávia Banská Bystrica. Za Sláviu nastúpila v troch extraligových zápasoch s priemerom 17 minút, 4,3 bodov a 2,3 asistencie na zápas. Koncom januára 2024 so Sláviou odohrala Slamová tri zápasy na Federálnom pohári v Piešťanoch, kde Slávia nakoniec získala bronz. Slamová mala priemer 23 minút a 6,3 bodu na zápas. Po skončení Federálneho pohára ohlásila Slamová k 28. januáru 2024 prekvapivo koniec aktívnej kariéry. Odôvodnila to tým, že nebola spokojná so svojou výkonnosťou a vnímala sa ako podpriemerná hráčka, takže nevedela nájsť energiu na pokračovanie v sezóne.

 Reprezentačná kariéra 
Slamová bola súčasťou reprezentácie SR už od mládežníckych kategórií. Reprezentačný debut v seniorskom kádri absolvovala Angelika Slamová v prípravnom turnaji pred ME v basketbale 2015 15. mája 2015 proti Srbsku. Za reprezentáciu odohrala v rokoch 20152021 min. 32 zápasov, v ktorých zaznamenala 235 bodov. Reprezentovala tiež Slovensko na Majstrovstvách Európy 2017.

 Osobný život 
Slamová vyštudovala Vysokú školu ekonómie a manažmentu verejnej správy v Bratislave v odbore verejná správa a regionálny rozvoj, resp. ekonomika a manažment podniku. Jej mladšia sestra Tilda je rovnako basketbalistka, v sezóne 2023/24 hrala za ŠBK Šamorín v extralige žien. Po skončení aktívnej kariéry avizovala Angelika Slamová návrat do Gdynie, kde sa s priateľom usadila.

 Tituly, ocenenia 
 2x majsterka Poľska (2019/20, 2020/21)
 1x majsterka Rumunska (2018/19)
 vicemajsterka Slovenska (2016/17)
 3. miesto v slovenskej extralige (2015/16)
 1x víťazka Slovenského pohára (2016/17)
 2x víťazka Poľského pohára (2019/20, 2020/21)
 1x víťazka Poľského superpohára (2020)
 3. miesto vo Federálnom pohári (2024)
 6x umiestnenie v Top 10 ankety Basketbalistka roka na Slovensku (2x 3. miesto (2019, 2020), 7. miesto (2016), 2x 8. miesto (2018, 2021), 9. miesto (2017).

 Hráčske štatistiky 
Neúplné štatistiky, sezóny 2019/20 až 2023/2024 sú kompletné.
 Sezóna Klub Liga ŠtatistikyZMINPPGRPGAPGSPGBPGFGP3PTFT2010/11 ŠBK Šamorín  BEŽ2125:145,61,21,50,90,5 57,7 % 25,0 % 72,4 %2011/12 ŠBK Šamorín  BEŽ  % % %2012/13 ŠBK Šamorín  BEŽ  % % %2013/14 ŠBK Šamorín  BEŽ a MEL3421:425,51,71,91,10,225,5 %26,6 %72,5 %2014/15 ŠBK Šamorín  BEŽ2335:3515,54,42,91,40,241,7 %24,2 %78,4 %2015/16 ŠBK Šamorín  BEŽ3334:1215,04,32,41,30,543,4 %27,0 %81,9 %2016/17 Piešťanské Čajky  BEŽ2828:2211,12,33,11,20,254,5 %26,3 %83,6 %2016/17 Piešťanské Čajky  Eurocup229:309,04,03,00,5040,0 %27,3 %100 %2016/17 Piešťanské Čajky  CEWL524:369,62,42,21,6048,4 %28,6 %66,7 %2016/17 Piešťanské Čajky  Slovenský pohár27,0 % % %2017/18 Piešťanské Čajky  BEŽ2623:039,23,42,11,20,451,4 %23,9 %86,8 %2017/18 Piešťanské Čajky  Euroliga231:298,53,52,52,50 22,2 % 12,5 % 100 %2017/18 Piešťanské Čajky  Eurocup627:547,82,82,70,70 37,1 % 20,8 % 100 %2017/18 Piešťanské Čajky  EWBL924:5410,23,62,91,30,2 55,8 % 21,2 % 86,7 %2017/18 Piešťanské Čajky  Slovenský pohár24,0 % % %2018/19 Sepsi SIC  Liga Națională3019:2010,82,92,71,20,259,0 %28,9 %80,0 %2018/19 Sepsi SIC  Rumunský pohár416:358,32,02,00,5033,0 %44,4 %75,0 %2018/19 Sepsi SIC  Eurocup626:5412,84,03,31,0040,0 %51,1 %52,6 %2019/20 Arka Gdyňa  Energa BLK2024:348,93,43,61,20,251,3 %33,9 %81,6 %2019/20 Arka Gdyňa  Poľský pohár218:495,52,02,51,00,528,6 %40,0 %100 %2019/20 Arka Gdyňa  Euroliga1627:007,92,92,80,50,138,0 %41,6 %90,9 %2020/21 Arka Gdyňa  Poľský superpohár116:2342330100 %0 %66,7 %2020/21 Arka Gdyňa  Energa BLK2722:238,12,74,11,20,350,0 %35,1 %85,3 %2020/21 Arka Gdyňa  Poľský pohár226:446,53,54,51,5055,6 %11,1 % N/A2020/21 Arka Gdyňa  Euroliga616:425,52,31,50,30,241,7 %40,0 %87,5 %2023/24 GTK VBW Gdynia  2. poľská liga516:476,61,82,81,60,647,1 %16,7 %100 %2023/24 Slávia Banská Bystrica  BEŽ317:404,32,02,32,3016,7 %27,3 %N/A2023/24 Slávia Banská Bystrica  Federálny pohár323:186,31,01,01,7025,0 %27,3 %80 %

 Referencie 

Kategória:Slovenské basketbalistky
Kategória:Osobnosti z Dunajskej Stredy
Kategória:Absolventi Vysokej školy ekonómie a manažmentu verejnej správy v Bratislave